  Майя Бывальцева 27-тӥ шуркынмонэ, Удмурт кыллэн нуналаз, литератураез эскерись, кылосбур тодосъя кандидат Александр Шкляев 1930-тӥ аръёсы репрессиос улэ шедем удмурт гожъясьёс сярысь лекция лыдӟоз. Со сярысь «ВКонтакте» мерлыко вотэсысь «Удмуртлык» огинын ивортӥзы. Лекция онлайн амалэн Финн-угор егитъёслэн ассоциацизылэн платформаяз ортчоз, кутсконэз Ижкар дыръя 19 часын (Москва дыръя - 18:00). Ужрадэ пыриськон понна  пусйиськыны кулэ. Тодэ вайытом, егит удмурт азьветлӥсьёс кичӧлтэмъя, Удмурт кыллэсь нуналзэ нырысьсэ 2018-тӥ арын пусйизы. Нош 2020-тӥ арын 24-тӥ шуркынмонэ Удмуртилэн Кун Кенешысьтыз депутатъёс та нуналэз улосвыл праздникез сямен катэн юнматӥзы.  Тегъёс: Мерлык Ижкар Удмуртия удмуртъёс удмурткыл гожъясьёс Удмурткыллэннуналэз  